ประกาศคณะกรรมการนโยบายการร่วมลงทุนระหว่างรัฐและเอกชนเรื่อง หลักเกณฑ์และวิธีการรับฟังความคิดเห็นของภาคเอกชนพ.ศ. ๒๕๖๓ เพื่อให้หน่วยงานเจ้าของโครงการมีหลักเกณฑ์และวิธีการรับฟังความคิดเห็นของภาคเอกชนสำหรับโครงการร่วมลงทุนระหว่างรัฐและเอกชนประกอบการพิจารณาจัดทำรายงานการศึกษาและวิเคราะห์โครงการ ร่างประกาศเชิญชวน ร่างเอกสารสำหรับการคัดเลือกเอกชนและร่างสัญญาร่วมลงทุนอาศัยอำนาจตามความในมาตรา ๒๐ (๘) มาตรา ๒๒วรรคสอง และมาตรา ๓๕ วรรคสอง แห่งพระราชบัญญัติการร่วมลงทุนระหว่างรัฐและเอกชนพ.ศ. ๒๕๖๒ คณะกรรมการนโยบายการร่วมลงทุนระหว่างรัฐและเอกชนออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการนโยบายการร่วมลงทุนระหว่างรัฐและเอกชนเรื่อง หลักเกณฑ์และวิธีการรับฟังความคิดเห็นของภาคเอกชน พ.ศ. ๒๕๖๓ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้หน่วยงานเจ้าของโครงการจัดให้มีการรับฟังความคิดเห็นของภาคเอกชนซึ่งอย่างน้อยต้องรับฟังความคิดเห็นเพื่อประกอบการพิจารณาในขั้นตอนการจัดทำรายงานการศึกษาและวิเคราะห์โครงการและในขั้นตอนการจัดทำร่างประกาศเชิญชวน ร่างเอกสารสำหรับการคัดเลือกเอกชน และร่างสัญญาร่วมลงทุนข้อ ๔ ก่อนการจัดให้มีการรับฟังความคิดเห็นของภาคเอกชนในแต่ละครั้งให้หน่วยงานเจ้าของโครงการกำหนดรายละเอียดของการรับฟังความคิดเห็นที่ชัดเจนซึ่งอย่างน้อยต้องประกอบด้วย (๑) วัตถุประสงค์(๒) กลุ่มเป้าหมาย(๓) ข้อมูลสำหรับการรับฟังความคิดเห็นเพื่อประกอบการพิจารณาในแต่ละขั้นตอนตามข้อ๓ ดังนี้(ก) ขั้นตอนการจัดทำรายงานการศึกษาและวิเคราะห์โครงการอย่างน้อยต้องประกอบด้วย๑) สาระสำคัญของโครงการ๒) ความพร้อมในการจัดทำและดำเนินโครงการ๓) ความเป็นไปได้ของโครงการ๔) ความเสี่ยงของโครงการ๕) ทางเลือกและรูปแบบการร่วมลงทุนระหว่างรัฐและเอกชน๖) ความพร้อมของหน่วยงานของรัฐที่เกี่ยวข้องกับการจัดทำและดำเนินโครงการ(ข) ขั้นตอนการจัดทำร่างประกาศเชิญชวนร่างเอกสารสำหรับการคัดเลือกเอกชน และร่างสัญญาร่วมลงทุนอย่างน้อยต้องประกอบด้วย๑) สาระสำคัญของร่างประกาศเชิญชวน๒) สาระสำคัญของร่างเอกสารสำหรับการคัดเลือกเอกชน๓) สาระสำคัญของร่างสัญญาร่วมลงทุน(๔) วิธีการรับฟังความคิดเห็นของภาคเอกชน(๕) เวลาและสถานที่(๖) ผลที่คาดว่าจะได้รับในการดำเนินการรับฟังความคิดเห็นของภาคเอกชนในแต่ละครั้งให้หน่วยงานเจ้าของโครงการดำเนินการประกาศข้อมูลดังกล่าวให้กลุ่มเป้าหมายทราบล่วงหน้าก่อนการรับฟังความคิดเห็นตามระยะเวลาที่หน่วยงานเจ้าของโครงการเห็นว่าเหมาะสมแต่ไม่น้อยกว่า ๑๕ วัน ก่อนวันเริ่มรับฟังความคิดเห็นข้อ ๕ ให้หน่วยงานเจ้าของโครงการดำเนินการรับฟังความคิดเห็นของภาคเอกชนในแต่ละครั้งด้วยวิธีการอย่างใดอย่างหนึ่งหรือหลายอย่างดังต่อไปนี้(๑) การประกาศให้แสดงความคิดเห็นผ่านทางไปรษณีย์ทางไปรษณีย์อิเล็กทรอนิกส์ ทางโทรศัพท์ โทรสาร หรือทางระบบเครือข่ายสารสนเทศอื่น ๆตามที่หน่วยงานเจ้าของโครงการเห็นสมควร(๒) การจัดประชุมสัมมนาในวงกว้าง(๓) การจัดประชุมระดับกลุ่มบุคคลที่เกี่ยวข้องหรือมีส่วนได้เสีย(๔) วิธีการอื่นที่หน่วยงานเจ้าของโครงการเห็นสมควรในกรณีที่ต้องการรับฟังความคิดเห็นของภาคเอกชนต่างประเทศให้หน่วยงานเจ้าของโครงการแจ้งไปยังสถานทูตที่เกี่ยวข้องประจำประเทศไทยหรือวิธีการอื่นใดพร้อมทั้งกำหนดระยะเวลาในการรับฟังความคิดเห็น เพื่อให้เอกชนต่างประเทศได้รับข้อมูลอย่างถูกต้องครบถ้วน และสามารถแสดงความคิดเห็นได้ภายในระยะเวลาที่เพียงพอและเหมาะสมข้อ ๖ ภายหลังจากที่ได้มีการรับฟังความคิดเห็นของภาคเอกชนแล้วให้หน่วยงานเจ้าของโครงการดำเนินการ ดังต่อไปนี้(๑) รวบรวมและจัดทำสรุปความคิดเห็นจากการรับฟังความคิดเห็นของภาคเอกชนซึ่งอย่างน้อยต้องประกอบด้วย รายชื่อเอกชนที่เข้าร่วมรับฟังความคิดเห็นและรายชื่อเอกชนที่ให้ความคิดเห็นทั้งหมดวิธีการในการรับฟังความคิดเห็นของภาคเอกชน ประเด็นในการรับฟังความคิดเห็นของภาคเอกชนทั้งหมดข้อคัดค้านหรือความคิดเห็นของภาคเอกชนในแต่ละประเด็น และคำชี้แจงของหน่วยงานเจ้าของโครงการรายประเด็น(๒) นำผลการรับฟังความคิดเห็นของภาคเอกชนมาประกอบการพิจารณาปรับปรุงรายงานการศึกษาและวิเคราะห์โครงการร่างประกาศเชิญชวน ร่างเอกสารสำหรับการคัดเลือกเอกชน และร่างสัญญาร่วมลงทุน แล้วแต่กรณีให้สอดคล้องกับความคิดเห็นที่ได้รับตามที่หน่วยงานเจ้าของโครงการเห็นสมควรโดยคำนึงถึงความสำเร็จของโครงการเป็นสำคัญประกาศ ณวันที่ ๒๘ พฤษภาคม พ.ศ. ๒๕๖๓สมคิด จาตุศรีพิทักษ์รองนายกรัฐมนตรีประธานกรรมการนโยบายการร่วมลงทุนระหว่างรัฐและเอกชนชญานิศ/ธนบดี/จัดทำ๑๔ สิงหาคม ๒๕๖๓สุภาทิพย์/ตรวจ๒๔ สิงหาคม ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๑๓๘ ง/หน้า ๑๘/๑๒ มิถุนายน ๒๕๖๓